text: Kvinde tiltalt for brutalt drab
  18 oktober 2011 kl. 06.49
  En 40-årig kvinde er tiltalt for at have slået den 42-årige Jørn Brøgger Lund mange gange i hovedet og for at havde skåret ham adskillige gange i halsen. Drabssagen fra Skodborg kommer snart for retten.
  Den 42-årige blev fundet død på ejendommen i Skodborg den 4. januar. Drabet blev begået aftenen før. 
  Politiet troede i første omgang, at der var tale om et hjemmerøveri. 
  Men den teori blev hurtigt opgivet. I stedet faldt mistanken på hans tidligere samlever. Hun var flyttet til Kolding et halvt år tidligere. 
  Den nu 40-årige kvinde er tiltalt for at have slået Jørn Brøgger Lund mange gange i hovedet med et stumpt redskab - og for at havde skåret ham flere gange i halsen med en kniv. 
  Kvinden har siddet varetægtsfængslet siden januar. Hun har hidtil nægtet sig skyldig. Sagen ventes derfor afgjort ved et nævningeting ved retten i Esbjerg.
  